UP News: 25,000 होमगार्ड जवानों को नौकरी से निकाला गया, इस वजह से लिया गया फैसला  
बजट की कमी के चलते 25,000 होम गार्ड्स की छुट्टी: सूत्र
चीफ़ सेक्रेटरी की अध्यक्षता में हुई बैठक में फ़ैसला
यूपी पुलिस ने लिया ड्यूटी न देने का फ़ैसला
पिछले दिनों सुप्रीम कोर्ट ने अपने आदेश में कहा था कि होमगार्ड स्वंयसेवकों को मिलने वाला दैनिक भत्ता पुलिस के बराबर होना चाहिए, जिसके बाद यूपी में होमगार्डों का दैनिक भत्ता 500 रुपये से बढ़ाकर 672 रुपये किया गया था. लेकिन अब बजट का हवाला देकर बड़ी संख्या में होमगार्डों की छुट्टी की जा रही है. जानकारी के अनुसार उत्तर प्रदेश में करीब 1 लाख होमगार्ड अपने सेवाएं दे रहे हैं. 
अधिकारियों का कहना है कि होमगार्डों का दैनिक भत्ता को बढ़ा दिया गया लेकिन बजट में बढ़ोतरी नहीं की गई है. हम उम्मीद करते हैं कि जल्द इन होमगार्ड्स की वापसी होगी, बजट का इंतजाम करते ही इन्हें वापस बुलाया जा सकता है.